ב-1844-1847, עדיין בבירת מולדובה, עבד כמנצח התזמורת של התיאטרון הלאומי שבניהולו של מאטיי מילו. ב-1847 ערך סיור קונצרטים מוצלח ברוסיה. אחרי שהשתלם בפריז בשנים 1847-1848 והצטרף לפעילות המהפכנית שפרצה ב"אביב העמים" במולדובה. בשנת 1852, ממורמר בגלל הקשיים שהעלו לפניו שלטונות בנסיכות, עבר פלכטנמאכר לוולאכיה השכנה וכיהן כמנצח בתיאטרון של בוקרשט בין השנים 1852-1853. ב-1853 נשא לאשה את מריה, בת לבית מברודין, אשה משכילה ומיוחדת, שחקנית בקראיובה בצעירותה, שעמדה לצידו למשך 30 שנה. במשך חמש שנים (1853-1858) ניצח פלכטנמאכר על תזמורת התיאטרון בקראיובה והיה למייסד החינוך המוזיקלי בבירת אולטניה. בין השנים 1858–1879 חזר לנצח על תזמורת התיאטרון הלאומי של בוקרשט.
את פעילותו בתחום ההוראה התחיל בבית הספר הקרוי "המוסד המקהלתי" Aşezământul choral (1860-1863 בבוקרשט כמורה לכינור, צ'לו ופסנתר. בשנים 1863-1864 לימד הרמוניה וכינור ב"בית הספר למוזיקה קולית וכלית" (Şcoala vocală şi instrumentală).
פסגת הקריירה שלו הייתה יסוד הקונסרבטוריון למוזיקה בבוקרשט בשנת 1864 (לפי החלטת השליט אלכסנדרו יואן קוזה) וניהולו כמנהל ראשון בין השנים 1864-1869. פלכטנמאכר לימד שם כפרופסור לכינור (והרמוניה) במשך 31 שנה (1864-1895.
בשנת 1866 ניצח על קונצרט סימפוני ראשון בבוקרשט שכלל יצירות של היידן,מוצרט ובטהובן שהביא אחריו את הקמתה מחדש של החברה הפילהרמונית הרומנית בשנת 1868. בשנת חנוכת ה"אתנאום הרומני" &amp;Ateneul Român), מושב התזמורת הפילהרמונית בבוקרשט, בשנת 1888 בוצעה יצירותו המוקדשת לאירוע, "המנון האתנאום" (Imnul Ateneului) למקהלה.
המחצית השנייה של חייו.
הדחתו מתפקיד מנהל הקונסרבטוריון בשנת 1869 גרמה לו לעוגמת נפש. פקד בו בהמשך אסון של מות בנו היחיד. לתקופות ארוכות העדיף לשהות, בחברת אשתו, בבית בכפר מצאו (Măţău) על יד קמפולונג מוסצ'ל. שם התחיל לכתוב את האופרה ההיסטורית שלו, "הנערה מקוזיה" אך לא הצליח לסיימה. אחרי שהתאלמן, ביתו בער בדליקה יחד עם רבות מעבודותיו.
בנימוק שפעם קיבל פרס לאומי בשווי 300 ליי, השלטונות סירבו להעניק לו מאוחר יותר קצבת זקנה כלשהי. בגיל 75 הפסיק לנגן בכינור בגלל מחלה. עמיתים כמו המלחין אדאורד קאודלה ושחקנים של התיאטרון הלאומי בבוקרשט נתנו הצגה שהכנסותיה הוענקו לו כעזרה למחייתו.
פלכטנמאכר נפטר בבוקרשט בינואר 1898 והובא לקבורה בבית הקברות "בלו".
אשתו, מריה (1838-1888), הייתה שחקנית תיאטרון בצעירותה, ובבגרותה מורה, עיתונאית וסופרת, פעילה למען זכויות הנשים.בשנים 1879-1884 היא הוציאה כתב עת בשם "פֶמֶיָה רומֶנֶה" (Femeea română, "האישה הרומנית") שהמוטו שלה היה "חירות באמצעות האור" ("Libertate prin lumină").
מריה פלכטנמאכר הייתה ידועה גם כמארגנת מופעי צדקה שהכנסתם הייתה מוקדשת לעזרה לאמנים ולמוזיקאים נזקקים.
תרומתו כמלחין.
פלכטנמאכר הלחין את האופרטה הרומנית הראשונה - "באבה חרקה" (הבכורה ב-26 בדצמבר 1848 בתיאטרון הלאומי ביאשי) - על מילים של השחקן והבמאי מאתיי מילו.
כמו כן הצטיין כמלחין למוזיקת במה - בעיקר ל"קופלטים" ול"ודבילים" פרי עיטם של סופרים כמו וסילה אלכסנדרי, קונסטנטין נגרוצי ואחרים. אבל שיתוף הפעולה הכי פורה היה לו עם אלכסנדרי.
על מילות משורר זה הלחין גם שירים פטריוטיים שנשארו פופולריים עד היום ובראשם "הורת האחדות".
פלכטנמאכר הלחין גם ריקודים בסגנון עממי רומני - בעיקר מסוג "הורה" ו"סרבה".
הקטעים שכתב פלכטנמאכר לוודבילים היו מגוונים - פזמונים, שירי לכת, ואלסים, סרנדות, שירים קומיים וליריים, אותות כֵּליות או קוליות וכו'. מנגינותיו הושפעו על ידי הפולקלור הרומני ומוזיקת הלאוטארים הצוענים וגם על ידי ז'אנרים אופנתיים כמו הרומנסות העירוניות, הריקודים הסלוניים וכדומה.
יצירות.
פלכטנמאכר השאיר כ-600 יצירות מוזיקליות.
וודביל מאת וסילה אלכסנדרי
Adio patriei (שלום לך מולדת) למילים של אלכסנדרי
בוצעה בפסנתר על ידי פרנץ ליסט ברסיטל שנתן ביאשי ב-11 בינואר 1847.
הערות שוליים.
[[קטגוריה:מלחינים רומנים]]
[[קטגוריה:רומנים ממוצא גרמני]]
[[קטגוריה:רומנים שנולדו ב-1823]]
[[קטגוריה:נפטרים ב-1898]]
איסור הונאת הגר
App Store
חנות היישומים (באנגלית: App Store) היא חנות אפליקציות ייעודית למכשירי iOS, ומפותחת ומתוחזקת על ידי חברת אפל. השירות מאפשר למשתמשים להוריד יישומים (אפליקציות) מחנות ה-iTunes. היישומים בחנות פותחו על ידי ערכת פיתוח התוכנה של ה-iOS (iOS SDK), ופורסמו על ידי אפל.
חלק מהיישומים בחנות הם חינמיים, וחלקם נרכשים בכסף. את היישומים ניתן להוריד ישירות למכשיר iOS, למחשב אישי (PC) או מקינטוש דרך iTunes.
אפליקציות iOS הם יישומי תוכנה קטנים המותאמים למכשירי אייפון. יישומים אלה נבנים בהתאמה למאפייני החומרה והתוכנה במכשירים אלו. פיתוח יישומי iOS קיים כדי למשוך את המפתחים העסקיים עבור מודעות PPC ומותגים. 30 אחוזים מההכנסות מההורדות מועברות לאפל, ו-70 אחוזים מועברים למפתחים של היישום (התשלום עבור כל יישום מתחיל מ-0.99$, ממשיך ל-1.99$ וכך הלאה).
ב-10 ביוני 2013 הציגה אפל את הגרסה החדשה למערכת ההפעלה iOS, ה-iOS 7. הגרסה מביאה עמה שינויי מראה רבים למערכת ולכל היישומים בה, כולל ה-App Store. בנוסף, הוסיפה אפל לחנות את שירות ה-"Near Me", אשר מציג את ההורדות הנפוצות בסביבת המיקום בו נמצא המשתמש הנוכחי.
היסטוריה.
חנות ה-App Store נפתחה ב-10 ביולי 2008 בתור עדכון ל-iTunes. ב-11 ביולי הושק האייפון 3G בעל תמיכה מובנית ב-iOS 2.0.1 וכן ב-App Store. הקושחה החדשה של iOS 2.0.1 עבור אייפון ואייפוד טאץ' נעשתה זמינה גם דרך iTunes. נכון ל-5 בינואר 2017 זמינים בחנות למעלה מ-2 מיליון ומאתיים אלף יישומים.
ב-18 בינואר 2011, סך ההורדות המצטבר הגיע ללמעלה מ-9.9 מיליארד יישומים ב-App Store, וחברת אפל יצאה בהכרזה "כבר 10 מיליארד יישומים הורדו". בבוקר יום שבת, 22 בינואר 2011, 10 מיליארד יישומים הורדו מחנות היישומים של אפל. ביולי 2011, 200 מיליון משתמשי iOS עלה סך ההורדות הכללי ללמעלה מ-15 מיליארד.
ההכנסות הממוצעות ליישום מוערכת בכ-8700 דולרים, אף על פי שנתונים אלה אינם זמינים לציבור. נכון למאי 2011, 500,000 יישומים הם בחינם ו-37 אחוזים מכל היישומים הם במחיר ממוצע של 3.64 דולרים. חלוקת המחיר מבוצעת בעקבות כוח הפצת החוק. מוכרי האפליקציות בחנות יכולים לאפשר הורדה חינמית של האפליקציה שבבעלותם, או למכור את האפליקציה בכסף. הסכומים הם במכפלה של 1 דולר פחות סנט אחד. כלומר, מחיר מתחיל מ-0.99 דולר, ממשיך ל-1.99 דולר, וכך הלאה.
לאחר הצלחת חנות היישומים של אפל, והשקת שירותים דומים על ידי מתחרותיה, המונח "חנות היישומים" אומץ לכל שירות דומה עבור מכשירים ניידים. עם זאת, אפל הגישה בקשה לסימן מסחרי במונח App Store בשנת 2008, שאושרה בהיסוס בשנת 2011. מאוחר יותר, ביוני 2011, שופטת בית המשפט המחוזי האמריקאי פיליס המילטון, האחראית על המקרה של אפל נגד אמזון, אמרה כי "ככל הנראה" היא תדחה את הבקשה של אפל שמבקשת לחסום את כל החברות האינטרנטיות מהשימוש בשם "App Store". מאוחר יותר ב-6 ביולי, בקשתה של אפל להוציא צו המניעה נגד חנות היישומים של אמזון, נדחתה בידי שופט פדרלי.
ב-20 באוקטובר 2010, הודיעה אפל כי ה-Mac App Store (חנות היישומים במחשבי מקינטוש), תיפתח בסופו של דבר ב-6 בינואר 2011. החנות דומה לזו שבמכשירי iOS, רק שיש לה יישומים המיועדים למחשבי מק. ה-Mac App Store נגישה רק באמצעות Mac OS X 10.6.6 והלאה.
חנות היישומים נגישה מאייפון, אייפוד טאץ' ואייפד באמצעות ה-iOS. החנות היא הדרך היחידה להוריד למכשיר יישומים ומשחקים, בלי לפרוץ את תוכנת המכשיר. ישנם יישומי אינטרנט הניתנים להתקנה במכשירים אלה תוך עקיפה של ה-App Store לגמרי, אבל הם נוטים להיות נחותים באופן פונקציונלי. החנות נגישה גם דרך ה-iTunes, ולאחר מכן על כל מערכת הפעלה שמותקנת בה התוכנה iTunes, כמו Mac OS X ו-Windows.
בחודש פברואר 2011, אפל הודיעה כי השירות החדש שלה, המבוסס על כסף ותשלומים, יאפשר לבעלי ומפתחי היישומים לקבוע את זמן השימוש ביישומים וכן את מחירם. בעבר, תמורת התשלום עבור מגזינים או חדשות, שוחרר כלל התוכן. השירות החדש מאפשר לבעלי אתרים, לדוגמה, למכור תוכן ישירות דרך היישומים שמורדים, וכן מאפשר למשתמשים לקבל תוכן חדש על פני תקופות זמן מוגדרות. יתר על כן, אפל החלה לאפשר למפתחים להפיץ או למכור את היישומים שלהם לא רק דרך iTunes, שבו ההכנסות הן משותפות (70 אחוזים למו"ל, 30 אחוזים לאפל), אלא גם להפיץ את המנויים שלהם ישירות מאתרי האינטרנט שלהם, שבהם אפל אינה שותפה בהכנסות.
במהלך כנס המפתחים העולמיים של אפל (WWDC) בשנת 2012, מנכ"ל אפל טים קוק הודיע כי חנות היישומים מתגאה ב-400 מיליון חשבונות עם כרטיסי אשראי רשומים, 650,000 יישומים זמינים להורדה, כמו כן, גם 30 מיליארד אפליקציות הורדו מה-App Store.
בעקבות ההשקה של האייפון 5 ו-iOS 6, אפל עדכנה את ממשק המשתמש של ה-App Store, וכן את של ה-iTunes ושל חנות הספרים באפליקצית הספרים iBooks. זה היה העדכון הגדול הראשון מאז השקת חנות היישומים בשנת 2008. ב-7 בינואר 2013, אפל הודיעה כי יש כבר למעלה מ-40 מיליארד יישומים שהורדו מה-App Store של מכשירי ה-iOS שלהם, וכמעט חצי מההורדות הללו התקיימו בשנת 2012.
ערכת פיתוח התוכנה עבור iOS.